क’कराझार गोजौसिन गेजेर थांखिबां फरायसालिनि लांदां गेलेग्रा फोथाराव क’कराझार जिला खुंथायनि बानजायनायाव खुंफुंनो लानाय गा 74थि हादोतनि उदांस्रि सान 15 आगष्टजों लोब्बा लाखिनानै दिनै फुंनि समाव पेरेड गेलेनाय, मार्स पास्ट दिन्थि फुंनायबो नुनो मोनो।    फैगौ शुनिबाराव क’कराझार जिला खुंथायनि बान्जायनायाव खुंफुंनो लानाय 15 आगष्ट  भारत उदांस्रि सान हाबाफारियाव क’रना भाइरास जिउसानि  थासारिखौ नोजोर होनानै आरो समाजारि जानथायखौ मानिनानै फुंबिलियाव प्रभात पेरि मेथाय दामनाय, मुंख्लंफोरनो बिबारजों मान बाउनाय, माहारियारि मोन्थाम गाबनि फिरफिला बिरहोनाय, मार्स पास्थ दिन्थिफुंनाय आरो रुपनाथ ब्रह्म सिभिल देहा फाहामसालिआव थानाय बेरामिफोरनो फिथाइ सामथाय रान्नानै होनाय हाबाफारिबो मावफुंनाय जागोन होन्नानै जिला खुंथाया फोरमायदों।